section_heading: Oralni retinoidi
paragraph_text: Oralni retinoidi smanjuju lučenje loja iz žlijezda. To se može postići svakodnevnim unosom derivata vitamina A, poput izotretionina (tržišni naziv Akutan, Sotret) tijekom 4-6 mjeseci. Vjeruje se da izotretionin djeluje ponajprije tako što smanjuje lučenje lojnih žlijezda, no neke studije upozoravaju da on utječe i na druge čimbenike vezane za nastanak akni. Izotretionin se pokazao vrlo učinkovitim u liječenju teških slučajeva akni smanjujući ih ili ih potpuno uklanjajući kod više od 80% pacijenata. Lijek ima daleko dugotrajniji učinak od antibakterijskih tretmana i često liječi akne u potpunosti. Liječenje zahtijeva medicinski nadzor dermatologa zato što ga prate brojne neželjene propratne pojave (koje mogu biti i teške). Kod oko 25% pacijenata može doći do recidiva nakon prvog perioda liječenja. Često se preporučuje probni period od nekoliko mjeseci između dvaju perioda liječenja (zato što se stanje može donekle poboljšati u periodu nakon završetka faze liječenja i taj period može dati tijelu vrijeme da se oporavi). Povremeno dolazi i do trećeg ili čak četvrtog perioda liječenja, ali su poboljšanja često manje značajna. Najpoznatije su nuspojave suha koža i povremena kvarenja iz nosa (zbog suhoće sluznice nosa). Oralni retinoidi često stvaraju početnu upalu akni tijekom prvog mjeseca koja može biti teška. Postoje zabilježeni slučajevi da je lijek oštetio jetru pacijenata. Iz ovog se razloga pacijentima preporučuje da prije i tijekom liječenja naprave i analiziraju uzorke krvi. U nekim se slučajevima liječenje završava zbog promjena u nekom od brojnih pokazatelja razina supstancija u krvi koje mogu biti povezane s oštećenjem jetre. Postoje i tvrdnje po kojima su izvještaji o trajnim oštećenjima jetre nepotkrijepljeni te neki dermatolozi smatraju da je nepotrebna rutinska provjera stanja jetre. Trigliceridi u krvi također se moraju pratiti. No rutinsko je testiranje dio službenih preporuka za uporabu ovih lijekova u velikom broju zemalja. Neki izvještaji iz tiska upozoravaju da izotreonin može prouzročiti kliničku depresiju, ali još ne postoji suglasnost u medicinskoj literaturi o veličini rizika. Lijek također uzrokuje malicioznosti na plodu ako žena zatrudni tijekom liječenja ili počne da se liječi tijekom trudnoće. Zato se od pacijentica zahtijevaju dvije zasebne mjere za kontrolu rađanja ili izjava o apstinenciji tijekom uzimanja lijeka. Iz tog se razloga lijek smatra posljednjim izborom, koji se uzima u obzir tek nakon što su se drugi − blaži − oblici liječenja pokazali neučinkovitima. U SAD su doneseni restriktivni zakoni koji reguliraju upotrebu ovog lijeka (tzv. iPledge program) početkom ožujka 2006. godine kako bi se spriječila zlouporaba ovog lijeka.<!-- --> This has occasioned widespread editorial comment.<!-- -->